SET ปิดพุ่ง 27 จุด ตอบรับ พ.ร.ก.กู้เงิน-คาดหวังรัฐฯ ผ่อนปรนมาตรการ “ล็อกดาวน์”
SET ปิดพุ่ง 27 จุด ตอบรับ พ.ร.ก.กู้เงิน-คาดหวังรัฐฯ ผ่อนปรนมาตรการ “ล็อกดาวน์” โดยดัชนีตลาดหุ้นไทยปิดวันนี้ที่ระดับ 1,266.40 จุด เพิ่มขึ้น 27.16 จุด หรือ 2.19% มูลค่าการซื้อขาย 67,298.11 ล้านบาท
20 เม.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,266.40 จุด เพิ่มขึ้น 27.16 จุด หรือ 2.19% มูลค่าการซื้อขาย 67,298.11 ล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวขึ้นได้ดีกว่าต่างประเทศ โดยตลาดหุ้นเอเชียส่วนใหญ่ติดลบ ส่วนตลาดยุโรปแกว่งแคบทั้งในแดนบวก-ลบ โดยตลาดบ้านเราตอบรับปัจจัยบวกจากการบังคับใช้ พ.ร.ก.กู้เงิน 1 ล้านล้านบาท อีกทั้งภาคเอกชนเสนอผ่านสภาพัฒนาการเศรษฐกิจและสังคมแห่งชาติ (สภาพัฒน์) และกระทรวงสาธารณสุข เสนอให้ ปลดมาตรการล็อคดาวน์ในลักษณะค่อยเป็นค่อยไป ทำให้ตลาดฯปรับตัวขึ้นได้ดีกว่าคาด
อย่างไรก็ดี ยังต้องติดตามการทยอยประกาศผลประกอบการของกลุ่มแบงก์งวดไตรมาส 1/63 และตัวเลขเศรษฐกิจของสหรัฐฯ รวมถึงติดตามการประชุมคณะรัฐมนตรี (ครม.) ในวันพรุ่งนี้ที่อาจจะมีการพิจารณาถึงเงื่อนไขต่าง ๆ ของการปลดล็อคดาวน์ที่ทางสภาพัฒน์และสาธารณสุขเสนอ
ส่วนแนวโน้มการลงทุนในวันพรุ่งนี้ (21 เม.ย.) นายกรภัทร กล่าวว่า Valuation ตลาดค่อนข้างตึงตัว ทำให้ตลาดฯมีโอกาสพักตัว พร้อมให้แนวรับ 1,240-1,230 จุด ส่วนแนวต้าน 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
AOT มูลค่าการซื้อขาย 4,402.90 ล้านบาท ปิดที่ 62.00 บาท เพิ่มขึ้น 3.50 บาท
PTT มูลค่าการซื้อขาย 3,069.74 ล้านบาท ปิดที่ 35.25 บาท เพิ่มขึ้น 1.00 บาท
BAM มูลค่าการซื้อขาย 2,645.89 ล้านบาท ปิดที่ 21.90 บาท ราคาไม่เปลี่ยนแปลง
GULF มูลค่าการซื้อขาย 2,536.63 ล้านบาท ปิดที่ 36.00 บาท เพิ่มขึ้น 1.75 บาท
JAS มูลค่าการซื้อขาย 2,180.70 ล้านบาท ปิดที่ 3.70 บาท ลดลง 1.24 บาท
ตลาดหุ้นเอเชีย
